ཀཾ རླུང་གིས་མེ་བསྐྱོད་པས་སྙིང་གའི་སྡིག་པའི་ས་བོན་ཀཾ་ནག་པོ་ལ་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་བསྡུས། སྣ་སྒོ་གཉིས་ནས་སྡིག་
པ་རྭ་ཅན་གྱི་རྣམ་པར་ཐོན་ཏེ་མདུན་གྱི་ཏིལ་ལ་ཐིམ། དེ་བཅོམ་ལྡན་འདས་རྡོ་རྗེ་མཁའ་འགྲོའི་ཞལ་དུ་ཕུལ་བས་རིགས་དྲུག་གི་སྐྱེ་གནས་ཀྱི་བག་ཆགས་སོགས་སྡིག་པ་དང་སྒྲིབ་པ་ཐམས་ཅད་ཟད་པར་སྒོམས་ཤིག ཏིལ་ལ་སྣ་བུག་ནས་རླུང་འབུད་
347

དུ་གཞུག དེ་ཉིད་ལག་པ་གཡས་པ་མཐེབ་སྲིན་སྦྱར་བས་སྔགས་རེ་རེ་བཞིན་ཚར་རེ་ཐབ་ཏུ་ཕུལ་ལ། ཨོཾ་བཛྲ་ཌཱ་ཀ་ཁ་ཁ་ཁཱ་ཧི་ཁཱ་ཧི་སརྦ་པཱ་པཾ་ད་ཧ་ན་བྷ་སྨིན་ཀུ་རུ་སྭཱ་ཧཱ། ཞེས་ལན་བརྒྱ་རྩ་བརྒྱད་སོགས་ལོང་སྐབས་དང་བསྟུན་གང་འོས་
འབུལ། ཐོག་མ་དང་ཐ་མར། བྷ་སྨིན་ཀུ་རུ་ཞེས་པའི་རྗེས་སུ། ཚེ་དང་ལྡན་པ་འདི་རྣམས་ཀྱི་སྡིག་པ་དང་། སྒྲིབ་པ་དང་། གྲིབ་མའི་ཉེས་པ་དང་། ནད་དང་། གནོད་པ་དང་། བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། ཞེས་པའི་
སྤེལ་ཚིག་ཀྱང་སྦྱར། གསུམ་པ་རྗེས་ནི། གྲངས་རྫོགས་པ་དང་གོང་གསལ་སྔགས་ཀྱིས་མཆོད་པ་དང་བསྟོད་པ་བྱ། ཚེ་དང་ལྡན་པ་རྣམས་ཀྱིས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་། སྒྲིབ་པ་དང་། དམ་ཚིག་ཉམས་
ཚིགས་ཐམས་ཅད་བྱང་ཞིང་དག་པར་བྱིན་གྱིས་བརླབ་ཏུ་གསོལ། ཞེས་པས་གསོལ་བ་གདབ། ཨོཾ་བཛྲ་མུ ཡེ་ཤེས་པ་གཤེགས། དམ་ཚིག་པ་རང་ལ་ཐིམ་པར་བསམས་ལ། དགེ་བ་འདི་ཡིས་མྱུར་དུ་བདག །རྡོ་རྗེ་མཁའ་འགྲོ་འགྲུབ་༣
གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་ཤོག །ཅེས་དགེ་བ་བསྔོ། བསྲུང་བྱ་རྣམས་སྐད་ཅིག་གིས་མགོན་པོ་ཚེ་དང་ཡེ་ཤེས་དཔག་ཏུ་མེད་པའི་སྐུར་གྱུར། སློབ་དཔོན་གྱི་ཐུགས་ཀ་ནས་འཕྲོས་པའི་འོད་ཟེར་གྱིས་
བརྟན་གཡོ་འཁོར་འདས་ཐམས་ཅད་ཀྱི་ཚེ་བཅུད་བསྡུས་ནས་ཐིམ་པས་འཆི་མེད་ཚེ་དང་ཡེ་ཤེས་ཀྱི་དངོས་གྲུབ་ཐོབ་པར་གྱུར། ཅེས་མོས་ལ་མཚན་བརྒྱའི་གཟུངས་དང༌། ཨོཾ་ཨ་མཱ་ར་ཎི་ཛཱི་བནྟི་ཡེ་སྭཱ་ཧཱ། ཅི་འགྲུབ་བརྗོད། མཐར་ཕྱིན་དྲུག་
སྒྲུབ་ཐབས་ཀུན་བཏུས་

18
།ཚིགས་བཅད་བཀྲ་ཤིས་བརྗོད་པས་གྲུབ་བོ། །གལ་ཏེ་གསོན་སྦྱོང་ཞུ་བ་པོ་ཡུལ་གཞན་དུ་གནས་པ་ཡིན་ན་དམིགས་རྟེན་ནྲྀ་ཡིག་དང་མིང་བྱང་བྲིས་པའི་བྱང་བུ་འདུ་བྱ། རྡོ་རྗེ་མཁའ་འགྲོའི་བསྐྱེད་ཆོག་མཆོད་བསྟོད་
བཅས་གྲུབ་པའི་རྗེས་སུ་རྟེན་བསྐྱེད། འགུགས་གཞུག་རྣམས་འོག་གཤིན་བྱང་གི་སྐབས་སུ་འབྱུང་བ་ལྟར་ཁ་བསྒྱུར་ལ་བྱ། སྦྱོང་བ་གསུམ་པོའང་སྤྲོ་ན་སྦྱར། དེ་ནས་ཏིལ་སྦྱོང་དངོས་ལ་འཇུག གྲངས་རྫོགས་པ་དང་། བཅོམ་ལྡན་འདས་རྡོ་རྗེ་
མཁའ་འགྲོའི་ཞལ་ནས་ཡེ་ཤེས་ཀྱི་མེ་ལྕེ་བྱུང་། ཁྱེད་རང་གི་ལས་དང་ཉོན་མོངས་པས་བསྐྱེད་པའི་རྣམ་སྨིན་གྱིི་ཕུང་པོ་བག་ཆགས་དང་བཅས་པ་བསྲེགས་ཤིང་སྦྱངས། རང་སེམས་རྣམ་པར་དག་པ་ཧྲཱིཿ ཡིག་དཀར་པོ་འོད་འབར་བར་གྱུར་པར་
4སྒོམས་ཤིག སྟོང་ཉིད་ཡེ་ཤེས་འབར་བའི་མེ། །ཚེ་ལྡན་སྒྲིབ་པའི་བུད་ཤིང་དང་། །འཁོར་བའི་སྡུག་བསྔལ་མ་ལུས་པ། །ཡེ་ཤེས་སྣང་བར་འབར་གྱུར་ཅིག །ཅེས་དང་རྡོ་རྗེ་མཁའ་འགྲོའི་སྔགས་བརྗོད་པས་ཐབ་ཁུང་དུ་བསྲེག རྗེས་མཆོད་ ནི
བསྟོད་ཕྱིན་གོང་ལྟར་བྱས་ལ་མཐར་དབྱུང་ངོ་། །གསོན་པོ་གམ་ན་ཡོད་བཞིན་དུ་བྱང་བུ་བཞག་པའང་ཁ་གཅིག་གིས་བཤད་མོད། དེ་ནི་ངག་རྒྱུན་ཕལ་པ་ལ་གསོན་བྱང་གཤིན་བྱང་ཟེར་བ་ལས་འཁྲུལ་པ་སྟེ་གསོན་པོའི་སྡིག་སྦྱོང་ཡིན་པས་གསོན་
སྦྱོང་གདགས་སུ་རུང་ཞིང་། གསོན་པོ་ལ་བྱང་བུ་དགོས་པ་གང་ནས་ཀྱང་མ་བཤད་ཅིང་། ཁྱད་པར་གནས་སྤོར་ལམ་བསྟན་སོགས་ནི་གཏན་ནས་མི་འབྲེལ་བའི་རང་བཟོ་ཁོ་ནར་ཟད་ལ། འདི་ལྟར་སྡིག་སྦྱོང་ཙམ་བྱེད་པ་ནི་རྒྱུད་ཉིད་ཀྱི་དགོངས་པ་

སྒྲུབ་ཐབས་ཀུན་བཏུས་
དང་༑ སློབ་དཔོན་འཇམ་དཔལ་གྲགས་པས་སྙིང་པོ་རྒྱན་དུ་ལྟུང་བ་སྦྱོང་བའི་སྒོ་ཉེར་ལྔའི་ནང་ཚན་དུ་མན་ངག་གིས་གསལ་བར་དབྱེ་བར་མཛད་པ་ལྟར་བརྒྱུད་པ་ཁུངས་བཙུན་རྣམས་ཀྱི་ཕྱག་བཞེས་སུ་ཡོངས་གྲགས་འབྱུང་བ་ལྟར་བཀོད་པའོ། །
གཉིས་པ་གཤིན་པོའི་བྱང་བུ་བྱ་བ་ནི། རྡོ་རྗེ་མཁའ་འགྲོའི་རྒྱུད་མན་ངག་རྣམས་སུ་གསལ་བར་གསུངས་པ་མེད་ཀྱང་། སྦྱོང་རྒྱུད་ལས། གཤིན་པོའི་རོའམ་རུས་པའམ་སྐྲ་སེན་སོགས་ལའང་ཆོ་ག་བྱ་བར་གསུངས་པའི་རིགས་པས་གསོན་པོའི་
སྡིག་སྦྱོང་ལ་ཁ་སྤོས་ཏེ་བྱ་བར་འདོད་ན། དམིགས་རྟེན་རོ་སོགས་ཡོད་ན་དེས་འཐུས་ལ་མེད་ན་བྱང་བུ་སྤྱི་ལྟར་དང་། མདུན་དུ་སྟེགས་བུར་ཕྱི་མཆོད། རྒྱས་སྤྲོས་བྱེད་ན་གཏོར་འབུལ་ཡང་བཤམ། མེ་ཐབ་དང་། ཏིལ། ཞི་དྲག་གི་སྦྱོང་ཆས་
རྣམས་བཤམས་ལ། སྔོན་འགྲོ་མཆོད་པ་བྱིན་རླབས། སྐྱབས་སེམས། རྡོར་སེམས་སྒོམ་བཟླས་རྣམས་བཏང་ལ་རང་རྡོ་རྗེ་སེམས་དཔའ་འམ་ཡི་དམ་གང་ཡིན་གྱི་ང་རྒྱལ་ལ་གནས་པས། མེ་ཐབ་དང་རྡོ་རྗེ་མཁའ་འགྲོ་བསྐྱེད་ནས་མཆོད་བསྟོད་
བར་སྔར་སྨོས་པ་ལྟར་བཏང་། གཏོར་མ་བསང་སྦྱང་། སྟོང་པའི་ངང་ལས་ཨ་ལས་བྱུང་བའི་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བའི་ནང་དུ་གཏོར་མ་ཤ་ལྔ་བདུད་རྩི་ལྔ་ཡི་གེ་ལྔ་དང་བཅས་པ་འོད་དུ་ཞུ་བ་ལས་བྱུང་བའི་ཟག་པ་མེད་པའི་བདུད་
རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ཧ་ཧོ་ཧྲཱིཿཕྱག་རྒྱ་དང་བཅས་པས་བྱིན་གྱིས་བརླབ། ལྗགས་རྡོ་རྗེའི་སྦུ་གུ་ཅན་གྱིས་གཏོར་མ་གསོལ་བར་བསམ། རྡོ་རྗེ་ཐལ་མོ་ཁ་གྱེན་དུ་ཕྱེ་བའི་ཕྱག་རྒྱ་དང་བཅས། མཚན་སྔགས་སྔོན་དུ་འགྲོ་
350

அ
আ །བས། ཨི་དཾ་བ་ལིཾ་བྷུ་ཉྫ་ཁ་ཁ་ཁཱ་ཧི་ཁཱ་ཧི་ལན་གསུམ་མམ་ལྔས་ཕུལ། མཐར་ཕྱི་ནང་གི་མཆོད་པ་དང་བསྟོད་པས་བསྟོད། ཚེ་ལས་འདས་པའི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་དང་
དམ་ཚིག་ཉམས་ཆགས་ཐམས་ཅད་བྱང་ཞིང་དག་པར་བྱིན་གྱིས་བརླབ་ཏུ་གསོལ། ཅེས་གསོལ་བ་གདབ། དེ་ནས་བྱང་བུ་ལ་ཆབ་བྲན་བསང་སྦྱང་། སྟོང་པའི་ངང་ལས་བྱང་སྟེགས་པདྨ་དཀར་པོ་འདབ་མ་བརྒྱད་པའི་ལྟེ་བར་ནྲྀ་ལས་ཚེ་ལས་
འདས་པ་ཕུང་ཁམས་སྐྱེ་མཆེད་ཐམས་ཅད་ཡོངས་སུ་རྫོགས་པ་གསོན་པོའི་རྣམ་པ་ཇི་ལྟ་བ་བཞིན་དུ་གྱུར། ཧཱུྃ་མཛད་ཀྱི་རྒྱ་བཅས། ན་མོ། སངས་རྒྱས་ཀྱི་བདེན་པ་དང་། ཆོས་ཀྱི༴ དགེ་འདུན་གྱི༴ གསང་སྔགས་དང་རིག་སྔགས་ཀྱི་རྒྱལ་
ྋཔོ་ཁྲོ་བོ་ནམས་ཀྱི༴ བཅོམ་ལྡན་འདས་རྡོ་རྗེ་མཁའ་འགྲོ་རྣམས་ཀྱི་བདེན་པ་དང་བདེན་པ་ཆེན་པོའི་བྱིན་གྱིས་བརླབས་པ་ལ་བརྟེན་ནས། ཚེ་ལས་འདས་པའི་རྣམ་པར་ཤེས་པ་ཁམས་གསུམ་སྐྱེ་གནས་བཞི་རིགས་དྲུག་གང་ན་གནས་ཀྱང་སྐད་ཅིག་
གིས་འདིར་མཆིས་པར་གྱུར་ཅིག ནྲྀ་ཨཱ་ཀཪྵ་ཡ་ཛཿ ལན་གསུམ་གྱིས་དགུག སྦྱོང་གཏོར་འབྲུ་གསུམ་གྱིས་བྱིན་བརླབ། ཞི་སྦྱོང་ནི་གཏོར་མ་གཡས་སུ་བསྐོར་ཅིང་། སརྦ་བིགན་ན་མ་སརྦ་སོགས། གསུམ། ཞི་དྲག་ཕྱེ་མ་ནི་ཏིང་ལོ་
ཆངས་བུ་གཡོན་དུ་བསྐོར་ལ། སུམྦྷ་སོགས་ལན་གསུམ། དྲག་པོས་སྦྱོང་བ་ནི། སྤྲོ་ན་ཁྲོ་བོ་སྤྱན་འདྲེན་སོགས་བྱ། བསྡུ་ན་གོང་གི་བདེན་བརྗོད་ཙམ་གྱི་མཇུག་ཏུ། བདེན་པ་ཆེན་པཽའི་བྱིན་རླབས་ལ་བརྟེན་ནས་ཚེ་ལས་འདས་པའི་ལུས་ངག་
351

ཡིད་གསུམ་ལ་གནོད་ཅིང་འཚེ་བར་བྱེད་པའི་འབྱུང་པོ་གདོན་བགེགས་ཀྱི་རིགས་གང་ཡིན་པ་ཐམས་ཅད་གཏོར་མ་ལམ་བརྔན། ཆངས་བུ་ལམ་བརྒྱགས། ཏིང་ལོ་ལམ་སྒྲོན་གྱི་ཚུལ་དུ་ཁྱེར་ལ་ཕྱོགས་འདིར་མ་གནས་པར་གཞན་དུ་དེངས་
ཤིག གལ་ཏེ་འགྲོ་བར་མི་བྱེད་ན་ཁྲོ་བོ་ཡེ་ཤེས་ཀྱཻ་རྡོ་རྗེ་མེ་རབ་ཏུ་འབར་བས་བགེགས་རྣམས་བརླག་པར་འགྱུར་བ་གདོན་མི་ཟའོ། །ཞེས་དང་སུམྦྷའི་དྲག་སྔགས་ཡུངས་ཐུན་གུ་གུལ་དུད་པས་བསྐྲད་དོ། །ཚེ་ལས་འདས་པའི་རྐང་མཐིལ་དུ་ཡཾ་
ལས་རླུང་། ལྟེ་བར་རཾ་ལས་མེ། སྙིང་གར་ཀཾ་ཡིག་ནག་པོ་ལས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་ཐམས་ཅད་བསྡུས། ཡཾ་ལས་རླུང་གིས་བསྐྱོད་པས་ལྟེ་བའི་མེ་འབར་བས་ཀཾ་སྣ་སྒོ་ནས྄་དེད། ཤ་ཟའི་གཟུགས་
སུ་གྱུར་པ་མདུན་གྱི་ཏིལ་ལ་ཐིམ། དེ་ཉིད་བཅོམ་ལྡན་འདས་རྡོ་རྗེ་མཁའ་འགྲོའི་ཞལ་དུ་ཕུལ་བས་སྡིག་སྒྲིབ་ཐམས་ཅད་ལྷག་མེད་དུ་སྦྱངས་པར་མོས་ཤིག གཡས་ཀྱི་མཐེབ་སྲིན་གྱིས་ཏིལ་མེ་ཐབ་ཏུ་ཕུལ་ལ། ཨོྃ་བཛྲ་ཌཱ་ཀ་ཁ་ཁ་ཁཱ་ཧི་ཁཱ་
ཧི༑ སརྦ་པཱ་པཾ་ད་ཧ་ན་ཤཱནྟིཾ་ཀུ་རུ་སྭཱ་ཧཱ། སྤྲོ་ན་ཐོག་མཐའ་རྣམས་སུ་སྤེལ་ཚིག་ཀྱང་སྦྱར་ལ་གྲངས་ཇི་ཙམ་ནུས་པ་ཕུལ་བའི་མཐར། ཚོ་ལས་འདས་པའི་རིགས་དྲུག་གི་སྐྱེ་གནས་མ་ལུས་པ་བྱང་ཞིང་དག་ནས་རྣམས་ཤེས་ཨ་དཀར་པོ་དྲི་མ་མེད་
པ་ཞིག་ཏུ་གྱུར། དེ་ནས་དམིགས་པ་འདི་ལྟར་སྒོམས་ཤིག མདུན་གྱི་ནམ་མཁར་བླ་མ་དང་གཉེས་སུ་མེད་པའི་བཅོམ་ལྡན་འདས་རྡོ་རྗེ་མཁའ་འགྲོ་ལ་བླ་མ་ཡི་དམ་སངས་རྒྱས་བྱང་ཆུབ་སེམས་དཔའ་དཔའ་བོ་མཁའ་འགྲོ་རྣམས་ཀྱིས་བསྐོར་བ་
སྒྲུབ་ཐབས་ཀུན་བཏུས་

আ །སྤྲིན་ཕུང་ལྟར་བཞུགས་པའི་སྤྱན་སྔར་ཁྱེད་རང་རྣམས་ཀྱིས་གཙོ་བྱས་པའི་རིགས་དྲུག་གི་སེམས་ཅན་ཐམས་ཅད་ལུས་ཞིང་རྡུལ་གྱི་གྲངས་དང་མཉམ་པ་སྤྲུལ་ནས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་
སྒྲིབ་བག་ཆགས་དང་བཅས་པ་ཐམས་ཅད་སྟོབས་བཞི་ཚང་བའི་སྒོ་ནས་ཚུལ་བཞིན་དུ་བཤགས་པར་བགྱིའོ་སྙམ་པས་ཕྱག་འཚལ་བ་འདིའི་རྗེས་ཟློས་མཛོད། སངས་རྒྱས་ཐམས་ཅད་སཽགས། གཙོ་བོ་རྒྱལ་བ་སོགས་བརྗོད་ལ་བྱང་ཕྱག་འཚལ་དུ་
གཞུག དེ་ནས་བྱང་བུ་སློབ་དཔོན་གྱིས་ཐོགས་ལ། ཚེ་ལས་འདས་པ་ཆེ་གེ་མོ་ཞེས་པ་ཁྱོད་སེམས་མ་ཡེངས་པར་ཉོན་ཅིག འདི་ལྟར་གཟུགས་ལ་སོགས་པར་སྣང་བའི་ཆོས་བདག་གཞན་གྱི་ཚོར་བ་བདེ་སྡུག་འདུ་ཤེས་ལ་སོགས་པ་ཐམས་ཅད་
ཀྱི་མེད་པ་ལ་ཡོད་པར་བཟུང་སྟེ། དོན་ལ་མེད་བཞིན་དུ་འཁྲུལ་སྣང་གིས་བསྡུས་པའི་སྡུག་བསྔལ་བསམ་གྱིས་མི་ཁྱབ་པ་མྱོང་དགོས་པའི་སེམས་ཅན་རྣམས་ལ་སྙིང་རྗེ་དུང་པ་ཞིག་བསྒོམས་པས། སྟོང་ཉིད་སྙིང་རྗེ་ཟུང་དུ་འབྲེལ་བའི་སྒོ་
ནས༑ ཁྱོད་རང་གིས་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་པ་དང་སྒྲིབ་པ་སྲིད་པ་བར་དོའི་འཁྲུལ་སྣང་། ཕྱི་མ་ངན་སོང་གསུམ་དུ་སྐྱེ་འགྱུར་གྱི་ལས་ངན་ཇི་སྙེད་ཡོད་པ་ཐམས་ཅད་བསྲེག་བྱ་བུད་ཤིང་གི་རྣམ་པར་གྱུར། སྐྱབས་སླུ་
བ་མེད་པ་དཀོན་མཆོག་རིན་པོ་ཆེ་རྣམ་པ་གསུམ་གྱི་ཐུགས་རྗེ་དང་བྱིན་རླབས། ཆོ་ག་རྣམ་པར་དག་པའི་ནུས་མཐུ། ཉེ་དུ་འབྲེལ་པ་ཤུལ་ན་མཆིས་པ་རྣམས་ཀྱིས་དགེ་རྩ་བགྱིས་པ་དང་། བགྱིད་བཞིན་པ་དང་། ཁྱོད་རང་རྣམས་ཀྱི་ཤེས་རྒྱུད་ཀྱི་
16

སྟེང་ན་དགེ་བའི་རྩ་བ་ཅི་ཡོད་པ་ཐམས་ཅད་བློས་ཕྱོགས་གཅིག་ཏུ་བསྡུས་ནས་ཡེ་ཤེས་མེའི་རྣམ་པར་གྱུར། མེ་དེ་ཉིད་ཀྱིས་བསྲེག་བྱ་བུད་ཤིང་འབྲས་བུ་སྡུག་བསྔལ་རྒྱུ་དང་བཅས་པ་བསྲེག་བྱ་སྲེག་བྱེད་དང་བྲལ་བའི་ཚུལ་གྱིས་བསྲེགས་
པས༑ ཁྱེད་རང་གི་རྣམ་པར་ཤེས་པའི་ངོ་བོ་རྡོ་རྗེ་སེམས་དཔར་གསལ་བ་དེ་ཉིད་སྐར་མདའ་འཕངས་པ་བཞིན་དུ་ནུབ་ཕྱོགས་བདེ་བ་ཅན་གྱི་ཞིང་དུ་རྒྱལ་བ་འོད་དཔག་མེད་པའི་ཞབས་དྲུང་དུ་འཁོད་དེ། དེའང་གསལ་སྟོང་འཛིན་པ་མ་མཆིས་པའི་
ངང་དུ་མཉམ་པར་འཇོག་པར་ཞུ། ཞེས་བརྗོད་ལ། སྟོང་ཉིད་ཡེ་ཤེས་འབར་བའི་མེ། །ཚེ་འདས་སྒྲིབ་པའི་བུད་ཤིང་དང་། །འཁོར་བའི་སྡུག་བསྔལ་མ་ལུས་པ། །ཡེ་ཤེས་སྣང་བར་འབར་གྱུར་ཅིག །ཅེས་དང་རྡོ་རྗེ་མཁའ་འགྲོའི་སྔགས་མང་
དུ་བརྗོད་ལ་བསྲེག འཁོར་གསུམ་སྤྲོས་བྲལ་གྱིས་ལྟ་བས་རྒྱས་བཏབ་ལ་མཉམ་པར་བཞག ལམ་སྦྱོང་བསྟན་ནི། དཀོན་མཆོག་རིན་ཆེན་དཔལ་ཞིང་དུ། དཀོན་མཆོག་རིན་ཆེན་ལས་བྱུང་བ། །དཀོན་མཆོག་རིན་ཆེན་འོད་ཟེར་གྱིས། །རིན་ྋ
ཆེན་ཕྲེང་བ་རྣམ་དག་པ། །ཚོགས་ཀྱི་ལམ་དང་སྦྱོར་བའི་ལམ། །མཐོང་བའི་ལམ་དང་སྒོམ་པའི་ལམ། །བླ་ན་མེད་པའི་ཁྱད་པར་ལམ། །བྱང་ཆུབ་བར་ཆད་མེད་པའི་ལམ། །རྣམ་པར་གྲོལ་བའི་ལམ་དག་ལ། །བརྟེན་ནས་སྡིག་པ་ཀུན་སྦྱངས་
ཏེ༑ །འཕགས་པའི་ལམ་དེར་འགྲོ་བར་ཤོག །ཨོཾ་རཏྣ་རཏྣ་མ་ཧཱ་རཏྣ། རཏྣ་སཾ་བྷ་བེ། རཏྣ་ཀི་ར་ཎེ། རཏྣ་མ་ལ་བི་ཤུདྡྷེ་ཤོ་དྷ་ཡ་སརྦ་པཱ་པཾ་ཧཱུྃ་ཕཊ། པདྨ་འདམ་གྱིས་མ་གོས་ལྟར། །སྲིད་གསུམ་དྲི་མས་མ་གོས་ཤིང་། །སྲིད་པའི་པདྨ་ལས་
སྒྲུབ་ཐབས་ཀུན་བཏུས་

91
།བྱུང་བ། །བདེ་བ་ཅན་དུ་སྐྱེ་བར་ཤོག །ཨོཾ་པདྨེ་པདྨེ་པདྨ་སཾ་བྷ་ཝེ་མཧཱུ་སུ་ཁ་བ་ཏེ་གཙྪནྟུ་སྭཱ་ཧཱ། རྗེས་མཆོད་པ་ཁ་གསོས་ལ་སྔགས་ཀྱིས་མཆོད་ཅིང་བསྟོད། འདོད་དོན་གསོལ། ཡིག་བརྒྱ་ལན་གསུམ་གྱིས་
ལྷག་ཆད་ཁ་བསྐང་། མ་འབྱོར་པ་དང་སོགས་ཀྱིས་བཟོད་པར་གསོལ། ཨྃ་ཁྱེད་ཀྱིས་སེམས་ཅན་སོགས་དང་། བཛྲ་མཿས་ཡེ་ཤེས་པ་གཤེགས། དམ་ཚིག་པ་རང་ལ་བསྟིམ། རང་རྡོ་རྗེ་སེམས་དཔར་གསལ་བའི་དཔྲལ་བར་ཨོཾ། མགྲིན་
པར་ཨཱཿ ཐུགས་ཀར་ཧཱུྃ་གིས་བསྲུང་། བསྔོ་བ་དང་སྨོན་ལམ་རྒྱས་པར་བྱ་ཞིང་ཤིས་པ་བརྗོད་པས་མཐའ་བརྟེན་ནོ། །གཤིན་བྱང་བཤད་ཁུངས་སྦྱོང་རྒྱུད་ཡིན་མོད་ཀྱང་། །བོད་འདིར་རང་བཟོའི་སྤྲོས་པ་ལ་དགྱེས་པས། །འདིར་ཡང་གསོན་
ལྷ་སྡིག་སྦྱོང་བས་རིང སྡིག་སྦྱོང་བས་རིགས་འགྲེས་ཏེ། །ཕྱག་ལེན་དར་བས་ཞར་འཕྲོས་ཚུལ་དུ་བཀོད། །དམིགས་བསལ་བཀག་པ་མེད་ཅིང་སྡིག་སྦྱོང་སྒྲོར། །གྲགས་པ་ལག་ཏུ་བླངས་པས་འབྲེལ་ཐོགས་ཀྱི། །འགྲོ་བའི་སྡིག་སྒྲིབ་ཉེས་ལྟུང་རྩད་ནས་བཅོམ། །
བདེ་ཆེན་རྡོ་རྗེ་མཁའ་འགྲོའི་སར་འགོད་ཤོག
།ཅེས་པའང་རྗེ་བཙུན་བླ་མ་ཐམས་ཅད་མཁྱེན་ཅིང་གཟིགས་པ་འཇམ་དབྱངས་མཁྱེན་བརྩེའི་དབང་པོའི་བཞེད་པའི་ལྷག་མ་བསྐང་བའི་སླད་དུ་རྗེ་ཉིད་ཀྱི་དགོངས་བཞེད་དང་མཐུན་པར་འདུ་གསུམ་རྣལ་
འབྱོར་སྤྱོད་པ་བློ་གྲོས་མཐའ་ཡས་ཀྱིས་བགྱིས་པ་དགེ་ལེགས་འ